钦定古今图书集成/历象汇编/岁功典/第062卷 > 《江西志书》 > 永丰县
## 钦定古今图书集成/历象汇编/岁功典/第062卷 > 《江西志书》 > 永丰县

七月二十五日，赛神西山东岳庙，故有“张王祠”，相传
是日为“王诞。”先三日，城内外居民，各舁其境所奉神
往朝之，结绮张轮，扮古今故事，以相夸，笳鼓幡盖，导
从而行，遍游巷陌，所至闾阎献瓜果，出镪钱，稍犒舆
从。其后黠者因以财利逞暴，甚至拥神踞地，恣邀求，
泄睚眦，糜财败俗，莫此为甚。官司虽禁之，亦未能尽
革也。